Odense Adresse-Contoirs Efterretninger, 1837-06-03
Hr. Katechet A. D. Cohen i Odense har forøget Litteraturen med et med overordentlig Flid udarbeidet Værk, en historisk Fremstilling af de mosaiske Troesbekjenderes Stilling i Danmark forhen og nu, tilligemed alle Lovsteder og offentlige Foranstaltninger, dem angaaende, som ere udkomne fra 1651 til 1836, altsaa i et Tidsløb af næsten 200 Aar, et Skrift, der vil have Jnteresse, ikke alene for Mosaiterne, men for enhver Jurist, for enhver Geistlig, der vil lære Kirkehistoriens Details at kjende, og for enhver Grandsker, formedelst de mange i Bogen forekommende historiske Bemærkninger. Tillige kan dette Værk ikke andet end opmuntre og glæde de mosaiske Troesbekjendere, som her ville sættes istand til at see, hvorledes Humanitet og Tolerance bestandig er i Stigende og upaatvivlelig med Tiden vil frembringe en fuldkommen og fortjent Emancipation for et betydeligt Antal af Statens virksomme Borgere. "Jagttageren - siger Forfatteren vil her have Stok nok baade til behagelige og ubehagelige Betragtninger. Behagelige, fordi Mosalternes Stilling i vort Fædreland, under vor gode og elskede Konges Regjering, er bedre, end endnu i adskillige andre Lande, f. Ex. Sachsen, Baiern og a. St. Vi ville see, hvormeget den elskede Landsfader har ladet sig det være magtpaaliggende, at forbedre deres Stilling, og i alle Anliggender, der ikke staae i uadskillelig Forbindelse med Religionen, stillet dem paa lige Fod med de Christne. Selv ved at see tilbage til deres Stilling i den svundne Tid for flere Sekuller, har den, ihvorvel de endnu have været nedbøiede og betyngede med Jndskrænkninger, dog til alle Tider, om end just ikke været behagelig eller lykkelig, saa dog taalelig, og i Sammenligning med andre Lande - efter de Tiders Tænkemaade og Tingenes Anskuelse - endog været god. Vi finde her intet Lovsted fra de ældre Tider, som har anviist dem enkelte Gader og Qvarterer til Bopæl, som i Rom, Prag, Frankfurt om Main o. fl. St. Jntet Lovbud har paalagt dem særegne Klædedragter eller udvortes Tegn, for at være adskilte fra de Christne; de ældre Regenter have ikke søgt at forøge Statens Jndtægter ved at paalægge dem Kopskat eller Livtold, som endnu i Slutningen af forrige Aarhundrede har været en Jndtægtskilde forde fleste af de tydske Kongers og Fyrsters Skatkamre, og den samme Beskyttelse, som har sikkret Landets egne Religionsbekjenderes Liv og Gods, nemlig Lovens Kraft og Overholdelse, har ogsaa været for dem. Fredelig og trygt er deres Liv henrunden, og dette var - i den Tidsalder, da Forskjellen imellem det ene Menneske og det andet var, som imellem en Helgen og en Kjetter - overordentlig Meget. - Anmelderen forbeholder sig, nærmere at meddele Prøver paa de flere interessante Oplysninger, dette Værk meddeler i den vigtige Sag, der er Gjenstand for dets Jndhold. Musikforeningen i Kjøbenhavn har udsat en Præmie, af 20 Species=Dukater for Kompositionen af 6 danske Sange for een Stemme med Akkompagnement. De nærmere Bestemmelser ere: 1) kun danske eller i Danmark og Hertugdommerne levende Komponister kunne konkurrere; 2) den kronede Samling bliver Foreningens Eiendom, og udgives for dennes Regning; 3) Kompositionerne maae være indleverede inden August Maaneds Udgang d. A.